Държавен вестник, бр. 68, 2006 г., стр. 43

Б Р О Й  68
Д Ъ Р Ж А В Е Н   В Е С Т Н И К
С Т Р .  43
Чл. 6. (1) Годишният размер на средствата
за работна заплата се формира с натрупване от
началото на годината на основата на разчете-
ната с държавния бюджет численост на персо-
нала и определените по реда на постановлени-
ето средни месечни брутни работни заплати на
едно лице от персонала за съответния период.
(2) Средствата за работна заплата, определе-
ни по реда на ал. 1 за съответния период, се полз-
ват за определяне и изплащане на основните
месечни заплати и възнаграждения, на допъл-
нителни и други трудови възнаграждения, опре-
делени със закон или с друг нормативен акт.
Чл. 7. Основното месечно възнаграждение
на кадровите военнослужещи по Закона за от-
браната и въоръжените сили на Република
България, на държавните служители и на лица-
та, работещи по трудово правоотношение по
Закона за Министерството на вътрешните ра-
боти, се определя на базата на разчетните дан-
ни, посочени в § 12 от преходните и заключи-
телните разпоредби на Закона за държавния
бюджет на Република България за 2006 г.
Чл. 8. (1) Обезщетенията по чл. 220, 222 и 224
от Кодекса на труда и по чл. 61, чл. 104, ал. 2, 3 и
4, чл. 105, ал. 3 и чл. 106, ал. 2, 3 и 4 от Закона за
държавния служител на лицата, работили съот-
ветно по трудово или по служебно правоотноше-
ние и освободени от съответните администра-
ции, се осигуряват от бюджетите на министер-
ствата и ведомствата и от самостоятелните бю-
джети на държавните висши военни училища,
като се изплащат и отчитат по разходен параг-
раф “Други възнаграждения и плащания на пер-
сонала” от Единната бюджетна класификация.
(2) Еднократните парични обезщетения по
чл. 237 от Закона за отбраната и въоръжените
сили на Република България и по чл. 252 от За-
кона за Министерството на вътрешните работи
се осигуряват от бюджетите на министерствата
и ведомствата и от самостоятелните бюджети
на държавните висши военни училища, като се
изплащат и отчитат по разходен параграф “Дру-
ги възнаграждения и плащания на персонала”
от Единната бюджетна класификация.
Преходни и заключителни разпоредби
§ 1. Необходимите средства за прилагане на
постановлението се осигуряват в рамките на
одобрените със Закона за държавния бюджет
на Република България  за 2006 г. средства по
бюджетите на първостепенните разпоредители
с бюджетни кредити, трансфера от републикан-
ския бюджет по самостоятелните им бюджети
и в изпълнение на чл. 34 от Закона за устройст-
вото на държавния бюджет.
§ 2. Броят на гражданските лица, назначени
по условията на Постановление № 66 на Ми-
нистерския съвет от 1996 г. за кадрово осигуря-
ване на някои дейности  в бюджетните органи-
зации (обн., ДВ, бр. 29 от 1996 г.; изм. и доп.,
бр. 76 и 92 от 1997 г., бр. 5 от 1999 г. и бр. 53 от
2000 г.) в Министерството на отбраната, Бъл-
гарската армия и структурите, подчинени на
министъра на отбраната, се утвърждава от ми-
нистъра на отбраната в рамките до 10 на сто от
утвърдената за 2006 г. средносписъчна числе-
ност на гражданските лица за министерството.
§ 3. На кадровите военнослужещи:
1. назначени на длъжности в съответствие с
§ 43 от преходната разпоредба на Постановле-
ние № 77 на Министерския съвет от 2003 г. за
изменение и допълнение на Правилника за кад-
рова военна служба (обн., ДВ, бр. 33 от 2003 г.;
изм. и доп., бр. 37 от 2004 г., бр. 40 от 2005 г. и
бр. 40 от 2006 г.), размерът на основното месеч-
но възнаграждение се определя, както следва:
а) притежаващи военно звание “старши лей-
тенант”, назначени на длъжности, изискващи
по щат звание “лейтенант”—размерът на ос-
новното месечно възнаграждение, предвидено
за званието “старши лейтенант”;
б) притежаващи военно звание “сержант”,
назначени на длъжности, изискващи по щат
звание “младши сержант”—размерът на основ-
ното месечно възнаграждение, предвидено за
званието “сержант”;
в) притежаващи военно звание “старши сер-
жант”, назначени на длъжности, изискващи по
щат звание “сержант”—размерът на основното
месечно възнаграждение, предвидено за звани-
ето “старши сержант—втора степен”;
г) притежаващи военно звание “старшина”,
назначени на длъжности, изискващи по щат
звание “старши сержант”—размерът на основ-
ното месечно възнаграждение, предвидено за
званието “старшина—втора степен”;
2. притежаващи военно звание, по-ниско от
изискващото се по щата, се изплаща основно
месечно възнаграждение за най-високата сте-
пен на притежаваното военно звание;
3. с връчени предизвестия за прекратяване
на договорите за кадрова военна служба, на
които размерът на основното месечно възнаг-
раждение е определян в съответствие с т. 1 и 2,
за времето на назначението им в специалните
щатове на министъра на отбраната основното
месечно възнаграждение се определя по реда,
действал до вземането им в тези щатове.
§ 4. Изпълнението на постановлението се
възлага на министъра на отбраната, министъра
на вътрешните работи, министъра на финанси-
те и на ръководителите на ведомства, в състава
на които има военизирани формирования или
кадрови военнослужещи по Закона за отбрана-
та и въоръжените сили на Република България.
§ 5. Постановлението се приема на основа-
ние чл. 224 от Закона за отбраната и въоръже-
ните сили на Република България и чл. 199, ал. 2
и чл. 203 от Закона за Министерството на вът-
решните работи.
§ 6. Постановлението влиза в сила от
1 юли 2006 г.
Министър-председател:
Сергей Станишев
За главен секретар на Министерския съвет:
Галина Маринска